vhodnosť kombinácie hormonálnej antikoncepcie a lieku L-thyroxin
Môže sa lthyroxin a antikoncepcia ďakujem
Dobrý deň,
ďakujeme za Vašu otázku.
Liek L-thyroxin obsahuje liečivo levotyroxín, hormón štítnej žľazy. Má rovnaké účinky ako hormón vytvorený v štítnej žľaze prirodzenou cestou. Liek nahrádza chýbajúci hormón štítnej žľazy a/alebo zmierňuje jej poškodenie.
Užívanie kontraceptív počas liečby levotyroxínom nie je vylúčené. Avšak potreba levotyroxínu  sa môže zvýšiť počas užívania kontraceptív s obsahom estrogénu, nakoľko môže byť zvýšená väzba levotyroxínu, čo môže viesť k diagnostickým a terapeutickým chybám.
Odporúčam Vám preto konzultovať prípadné užívanie hormonálnej antikoncepcie nielen s Vašim gynekológom, ale aj s endokrinológom. Ten na základe Vášho zdravotného stavu vyhodnotí, či bude pri súčasnej kombinácii potrebná úprava dávky levotyroxínu.
Prajem pekný zvyšok dňa.
S pozdravom
PharmDr. Patrícia Čečková